CELEX: 62015FN0108
Language: da
Date: 2015-07-27 00:00:00
Title: Sag F-108/15: Sag anlagt den 27. juli 2015 — ZZ og ZZ mod Kommissionen

28.9.2015   
            
            
               DA
            
            
               Den Europæiske Unions Tidende
            
            
               C 320/54
            
         Sag anlagt den 27. juli 2015 — ZZ og ZZ mod Kommissionen
   (Sag F-108/15)
   (2015/C 320/75)
   Processprog: fransk
   
      Parter
   
   
      Sagsøgere: ZZ og ZZ (ved advokaterne N. de Montigny og J.-N. Louis)
   
      Sagsøgt: Europa-Kommissionen
   
      Søgsmålets genstand og beskrivelse af tvisten
   
   Annullation af Kommissionens afgørelse om at begrænse perioden for omregning med tilbagevirkende kraft af den faste godtgørelse for overarbejde, som sagsøgerne har ret til, til fem år.
   
      Sagsøgernes påstande
   
   
               —
            
            
               Annullation af afgørelsen af 16. september 2014 truffet af PMO.1 (Kontoret for Forvaltning og Fastsættelse af Individuelle Rettigheder) om at begrænse betalingen vedrørende tilpasningen af den faste godtgørelse for overarbejde, som sagsøgerne har ret til fra henholdsvis den 1. marts 2007 og den 1. marts 2008, til fem år fra den 1. september 2008, dvs. den dato, hvor PMO opdagede fejlen vedrørende beregningen af deres løn.
            
         
               —
            
            
               Kommissionen tilpligtes at betale sagsøgerne tilpasningen af den faste godtgørelse for overarbejde at regne fra henholdsvis den 1. marts 2007 og den 1. marts 2008, med fradrag af de beløb, der allerede er betalt, og med tillæg af morarenter beregnet af de nævnte udestående godtgørelser at regne fra disses forfaldsdato indtil fuld betaling sker, på grundlag af den af Den Europæiske Centralbank fastsatte rentesats for de vigtigste refinansieringstransaktioner, forhøjet med 2 procentpoint.
            
         
               —
            
            
               Europa-Kommissionen tilpligtes at betale sagens omkostninger.